[{"text_idx": "#000000", "text": "Ymgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud."}, {"text_idx": "#000002", "text": "\u201cNid yw\u2019r claf hwn yn cydymffurfio.\u201d Beth amser yn o\u0302l, roeddwn yn rhan o grw\u0302p cydweithredol yn gweithio i wella briwiau pwyso ar draws llawer o\u2019r wardiau yn yr ysbyty yr oeddwn yn gweithio ynddo. Roedd yr ymadrodd \u2018ddim yn cydymffurfio\u2019 yn codi o hyd. Roedd Jane yn wraig a oedd wedi bod yn yr ysbyty am wythnosau lawer ac roedd ei briw pwyso sacrol yn gwaethygu. Nid oedd hi\u2019n dangos unrhyw ddiddordeb mewn newid ystum er mwyn lleddfu\u2019r pwysau. Treuliais beth amser gyda Jane i geisio deall beth oedd yn bwysig iddi. O hyn dysgais nad oedd y briw pwyso yn bwysig iddi, ni allai ei deimlo, nid oedd wedi ei weld, felly lleddfu ei diflastod a gallu eistedd i fyny yn ystod y dydd a chysgu ar ei chefn yn y nos oedd ei ffocws. Des i adnabod Jane a deall mai\u2019r hyn oedd yn wirioneddol bwysig iddi oedd cael mynd adref at ei chi. Gofynnodd am gael gweld ei briw pwyso gan ddefnyddio drych. Roedd hwn yn drobwynt a daeth Jane yn bartner yn ei gofal ei hun. Yn araf bach dechreuodd ei briw pwyso wella wrth iddi osod ei nodau dyddiol ac wythnosol ei hun tuag at fynd adref at ei chi."}, {"text_idx": "#000004", "text": "Am yr un rheswm, gall ymgysylltu a\u0302 chleifion a theuluoedd sydd wedi profi niwed ddarparu mewnwelediad a dysgu am fethiannau system. Mae\u2019n hanfodol felly sicrhau bod llais y claf yn cael ei glywed."}, {"text_idx": "#000007", "text": "Gofyn: Creu amodau ar gyfer cyfranogiad ystyrlon mewn gofal, megis \u2018Beth sy\u2019n Bwysig i Chi?\u2019\nGwrando: Ceisio adborth i ddeall a gwella.\nCynnwys: Cynnwys cleifion yn y gwaith o ddatblygu gwasanaethau mwy diogel a chydgynllunio."}, {"text_idx": "#000009", "text": "Felly, rwyf am orffen gyda chwestiwn arall: Ble mae\u2019r cyfle mwyaf gennych i gynnwys cleifion a\u2019u teuluoedd yn eich gwaith gwella?"}, {"text_idx": "#000011", "text": "Diogelwch Seicolegol \u2013 beth ydyw a pham fod pawb yn siarad amdano yn sydyn?"}, {"text_idx": "#000015", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]